ہجرت مدینہ

ہجرت مدینہ پیغمبر اسلام حضرت محمد صلی اللہ علیہ و آلہ و سلم اور ان کے صحابہ کی طرف سے مکہ مکرمہ سے یثرب (جسے اس ہجرت کے بعد مدینۃ النبی  کا نام دیا گیا) منتقل ہوجانے کے عمل کو کہتے ہیں جو 12ربیع الاول 13نبوی (جو بعد میں پہلا ہجری سال کہلایا)، بمطابق 24 ستمبر 622ء عیسوی بروز جمعہ کو ہوئی، بعد میں اسی دن کی نسبت سے ہجری تقویم کا آغاز ہوا۔ مسلمانوں نے قمری ہجری تقویم اور شمسی ہجری تقویم دونوں کا آغاز اسی واقعہ کی بنیاد پر کیا۔

 پس منظر 
بیعتِ عقبہ اُولیٰ اور بیعتِ عقبہ ثانیہ کے بعد عہد کے مطابق یثرب کے لوگوں نے اپنے ایک صدی سے جاری جنگوں کا تنازع ختم کروانے کے لیے آپ  کو یثرب بلایا۔ مگر مکہ کے مشرکین آپ  کی جان مبارک کے در پے ہو گئے تو مؤرخہ 26 صفر یعنی 9 ستمبر 622 عیسوی کی رات آپ ﷺ نے حضرت علی ؓ کو اہلِ مکہ کی امانتیں سپرد فرما کر اپنے بستر پر سُلا دیا اور نہایت خاموشی کے ساتھ اپنے گھر سے نکل کر سب سے پہلے حضرت ابو بکر ؓ کے گھر گئے اور پھر ابو بکر ؓ کے ہمراہ تین دن تک غار ثور میں پناہ لی۔ یکم ربیع الاول یعنی مؤرخہ 13 ستمبر 622 عیسوی کو اونٹوں پر سوار بچتے بچاتے مؤرخہ 20 ستمبر 622 عیسوی بروز پیر مدینہ کے مضافاتی علاقہ قبا میں پہنچ کر تشریف فرما ہوئے۔ مؤرخہ 12 ربیع الاول یعنی 24 ستمبر 622 عیسوی بروز جمعۃُ المبارک کو مدینہ منورہ تشریف لا کر نماز جمعہ پڑھائی۔

 تاریخ 
 آغاز و انتہا ہجرت 
 دن اسلامی قمری تاریخ عیسوی تاریخ چھبیس روزہ سفر ہجرت کے واقعاتپہلا دن بروز جمعرات26 صفر المظفر پہلا سال قمری ہجری9 ستمبر 622ءہجرت کا مکہ سے آغاز اور تین دن تک مکہ کے قریبی غار ثور میں مخفی ہونا۔پانچواں دن بروز پیریکم ربیع‌الاول پہلا سال قمری ہجری13 ستمبر 622ءمکہ کی حدود سے خارج ہونا اور یثرب کی طرف آٹھ روزہ سفر کا آغازبارھواں دن بروز پیر8 ربیع‌الاول پہلا سال قمری ہجری20 ستمبر 622ءیثرب (مدینہ منورہ) کے نزدیک قباء میں تشریف آوری اور پانچ روزہ قیام۔سولہواں دن بروز جمعہ12 ربیع‌الاول پہلا سال قمری ہجری24 ستمبر 622ءجمعہ کی نماز کی ادائیگی کے لیے یثرب میں تشریف آوری اور قباء کو دوبارہ واپسی اور دس روزہ قیام۔چھبیسواں دن بروز پیر22 ربیع‌الاول پہلا سال قمری ہجری4 اکتوبر 622ءمدینہ النبی  منتقل ہوئے۔

 غار ثور میں قیام 
چونکہ نبی  کو معلوم تھا کہ قریش پوری جانفشانی سے آپ  کی تلاش میں لگ جائیں گے اور جس راستے پر پہلے ان کی نظر اٹھے گی وہ مدینہ کا کاروانی راستہ ہو گا جو شمال کے رخ پر جاتا ہے اس لیے آپ  نے وہ راستہ اختیار کیا جو اس کے بالکل الٹ تھا۔مولانا صفی الرحمن مبارکپوری، الرحیق المختوم، المکتبہ السلفیہ، 2000ء، صفحہ 129

 تلاش و تعاقب 
نبی کریم صلی اللہ علیہ وسلم کے مختصر قافلے کا تعاقب سراقہ بن مالک نے کیا , دراصل اس نے انعام کی خاطر آپ صلی اللہ علیہ وسلم کا پیچھا کیا لیکن اس کا گھوڑا زمین میں دھنس گیا اور اس نے آپ صلی اللہ علیہ وسلم سے معافی مانگ لی اور امان نامہ لکھوا لیا. نبی کریم صلی اللہ علیہ وسلم نے اس موقع پر سراقہ کو کسری کے کنگن پہننے کی بھی خوشخبری سنائی , جو بعد میں حضرت عمر کے دور میں پوری ہو گئی.

 مزید دیکھیے 
 ہجرت حبشہ
 ہجرت
 حوالہ جات 

زمرہ:اسلامی اصطلاحات
زمرہ:ایشیا میں 622ء
زمرہ:سعودی عرب میں مذہب
زمرہ:سیرت نبوی
زمرہ:عصر نبوی
زمرہ:محرم
زمرہ:محمد بن عبد اللہ مدینہ میں
زمرہ:مدینہ
زمرہ:معجزات نبوی
زمرہ:مکہ

زمرہ:ہجرت
زمرہ:622ء

زمرہ:ہجرت مدینہ
زمرہ:سیرت ابن ہشام